CELEX: 
Language: bg
Date: 2020-12-17 00:00:00
Title: РЕШЕНИЕ (EC) …/… НА КОМИСИЯТА относно таксите, дължими на Агенцията на Европейския съюз за сътрудничество между регулаторите на енергия за събиране, разглеждане, обработване и анализиране на информацията, докладвана съгласно Регламент (ЕС) № 1227/2011 на Европейския парламент и на Съвета

РЕШЕНИЕ (EC) …/… НА КОМИСИЯТА
            
            
               от 17.12.2020 година
            
            
               относно таксите, дължими на Агенцията на Европейския съюз за сътрудничество между регулаторите на енергия за събиране, разглеждане, обработване и анализиране на информацията, докладвана съгласно Регламент (ЕС) № 1227/2011 на Европейския парламент и на Съвета
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2019/942 на Европейския парламент и на Съвета от 5 юни 2019 г. за създаване на Агенция на Европейския съюз за сътрудничество между регулаторите на енергия
                  1
               , и по-специално член 32, параграф 2 от него,
            
            
               като има предвид, че:
            
            
               (1)Откритата и лоялна конкуренция на вътрешните пазари на електроенергия и природен газ и осигуряването на еднакви условия на конкуренция за участниците на пазара изискват интегритет и прозрачност на пазарите за търговия на едро с енергия. Чрез Регламент (ЕС) № 1227/2011 на Европейския парламент и на Съвета
                  2
                се установява широкообхватна рамка за постигането на тази цел. 
            
            
               (2)Съгласно Регламент (ЕС) № 1227/2011 Агенцията на Европейския съюз за сътрудничество между регулаторите на енергия, наричана по-долу „Агенцията“, е длъжна да наблюдава пазарите за търговия на едро с енергия с цел да осигури техния ефективен надзор в тясно сътрудничество с националните регулаторни органи и други национални органи. С член 32, параграф 1, буква б) от Регламент (ЕС) 2019/942 се въвеждат такси, за да се подобри финансирането на Агенцията и да се покриват разходите, свързани с тази функция за наблюдение и надзор. Увеличеното финансиране, налично за Агенцията, следва също така да ѝ позволи да повиши качеството на услугите, които тя предоставя на образуванията, докладващи данни, както и — ако е приложимо — на участниците на пазара като цяло.
            
            
               (3)В член 32 от Регламент (ЕС) 2019/942 законодателят очертава обхвата и основните принципи на схемата за таксите и възлага на Комисията да определи самите такси и начина на плащането им. 
            
            
               (4)В съответствие с член 32, параграф 2 от Регламент (ЕС) 2019/942 бе проведена обществена консултация и консултация с Управителния съвет и Съвета на регулаторите на Агенцията. Обществената консултация бе допълнена от работен семинар за заинтересованите лица, на който бяха поканени всички понастоящем потенциални адресати на схемата за таксите, както и асоциации, представляващи тези адресати или други участници на пазара.
            
            
               (5)С Делегиран регламент (ЕС) 2019/715 на Комисията
                  3
                се установява рамковият финансов регламент за органите, които са създадени от Съюза по силата на Договора за функционирането на Европейския съюз и Договора за създаване на Европейската общност за атомна енергия и които имат правосубектност и получават средства от бюджета на Съюза. Агенцията е такъв орган и както се изисква от Делегиран регламент (ЕС) 2019/715 на Комисията, прие свои собствени финансови правила — финансовия регламент на Агенцията
                  4
               , които не се отклоняват от правилата по Делегиран регламент (ЕС) 2019/715 на Комисията.
            
            
               (6)Програмният документ на Агенцията, създаден в съответствие с член 20 от Регламент (ЕС) 2019/942 и член 32 от финансовия регламент на Агенцията, съдържа годишно и многогодишно програмиране и в този контекст определя подробно нейните задачи и ресурсите, използвани за тях. Ето защо програмният документ представлява подходящ инструмент за определяне на разходите, които са допустими за покриване чрез такси съгласно член 32, параграф 1, буква б) от Регламент (ЕС) 2019/942.
            
            
               (7)Допустимите разходи следва да включват разходите, направени от Агенцията при събирането на данни в съответствие с Регламент за изпълнение (ЕС) № 1348/2014 на Комисията
                  5
               , както и във връзка с всяка друга задача или дейност съгласно Регламент (ЕС) № 1227/2011, включваща разглеждането, обработването и анализирането на събраните данни с цел да се осигурят интегритетът и прозрачността на пазарите за търговия на едро с енергия. В съответствие с член 20 от Регламент (ЕС) 2019/942 Комисията дава становище относно проекта на програмния документ на Агенцията, включително предложенията на Агенцията по отношение на това кои разходи се считат за допустими за финансиране чрез такси.
            
            
               (8)В съответствие с член 31 от Регламент (ЕС) 2019/942 Агенцията следва да се финансира главно от общия бюджет на Съюза. Ето защо приходите от такси следва да не надвишават вноската за Агенцията от бюджета на Съюза.
            
            
               (9)За да се осигури прозрачност по отношение на това дали таксите се използват единствено за покриване на допустимите разходи и дали Агенцията продължава да се финансира главно от общия бюджет на Съюза, консолидираният годишен отчет за дейността, изготвен в съответствие с член 48 от финансовия регламент на Агенцията, следва да предоставя информация относно различните източници на получените приходи и използването на тези приходи.
            
            
               (10)В съответствие с член 9 от Регламент (ЕС) № 1227/2011 участниците на пазара са длъжни да се регистрират при регулаторните органи на държавите членки. Докладващите страни, наричани още регистрирани механизми за докладване, са участници на пазара или образувания, докладващи от името на участници на пазара, които отговарят на техническите и организационните изисквания за осигуряване на ефикасно, ефективно и безопасно обменяне и разглеждане на информация за целите на докладването ѝ съгласно член 8 от Регламент (ЕС) № 1227/2011 и Регламент за изпълнение (ЕС) № 1348/2014. Регистрираните механизми за докладване трябва да са регистрирани директно при Агенцията, поради което те следва да плащат таксите.
            
            
               (11)Фактурите, изпратени на регистрираните механизми за докладване, следва да включват информация относно това как е изчислена таксата, за да бъде онагледено за регистрирания механизъм за докладване по какъв начин различните участници на пазара, за които докладва данни, са включени във фактурираната такса. За да се избегне ненужна финансова тежест за регистрираните механизми за докладване, следва да се предостави възможност със съгласието на Агенцията големите фактури да се плащат на траншове. Вземането на решение за това до каква степен операторите на електропреносни и газопреносни системи, които са регистрирани механизми за докладване, могат да възстановят разходите, които са направени поради заплащане на таксите, дължими на Агенцията от ползвателите на мрежата посредством мрежови тарифи, е част от задълженията и правомощията на регулаторните органи на държавите членки съгласно член 59, параграф 1 от Директива (ЕС) 2019/944 на Европейския парламент и на Съвета
                  6
                и член 41, параграф 1 от Директива 2009/73/ЕО на Европейския парламент и на Съвета
                  7
               .
            
         
         
            
               (12)В съответствие с член 32, параграф 2 от Регламент (ЕС) 2019/942 таксите следва да са пропорционални на разходите за съответните услуги, предоставени по разходоефективен начин, и да са достатъчни за покриване на тези разходи, като следва да се определят в размер, който гарантира, че не са дискриминационни и че не причиняват ненужна финансова или административна тежест за участниците на пазара или за образуванията, докладващи от тяхно име. 
            
            
               (13)Основните фактори за разходите за съответните услуги, а оттам и допустимите разходи на Агенцията, са броят на регистрираните механизми за докладване, броят на участниците на пазара, за които докладват, и количеството и характеристиките на данните, които докладват. За да се отразят тези фактори за разходите, таксата, която всеки регистриран механизъм за докладване трябва да плати, следва да бъде комбинация от фиксирана сума — компонента „фиксирана такса за записване“, и променлива сума — компонента „основана на записите за сделки такса“ в зависимост от броя на участниците на пазара, за които регистрираният механизъм за докладване докладва данни, както и количеството и характеристиките на докладваните данни.
            
            
               (14)Фиксираната сума следва да отразява разходите на Агенцията за обработване на заявления за регистрация като регистрирани механизми за докладване, както и за осигуряване на непрекъснато съответствие на вече регистрираните механизми за докладване с изискванията, определени в член 11 от Регламент за изпълнение (ЕС) № 1348/2014. Тъй като тези разходи се правят от Агенцията независимо от това дали регистрираните механизми за докладване докладват записи за сделки, или основни данни, фиксираната сума следва да се плаща от всички регистрирани механизми за докладване.
            
            
               (15)За да се избегне създаването на ненужна финансова тежест за регистрираните механизми за докладване, променливата сума, посочена в член 6, следва да отразява количеството на докладваните записи за сделки, което е свързано с обема на търговията и съответно с потенциалните приходи на регистрирания механизъм за докладване. При променливия компонент следва да се вземе предвид фактът, че много регистрирани механизми за докладване докладват данни за голям брой участници на пазара, които често извършват дейност на няколко организирани пазара и използват различни търговски канали.
            
            
               (16)По силата на член 4, параграф 1, букви б) и в) от Регламент за изпълнение (ЕС) № 1348/2014 малките производители на електроенергия и природен газ, които често произвеждат енергия от възобновяеми източници, са изключени от непрекъснатото докладване съгласно Регламент (ЕС) № 1227/2011. Ето защо въвеждането на такси не бива да създава финансова тежест за тези производители.
            
            
               (17)Основните данни, като информацията, свързана с капацитета и използването на съоръженията за производство, съхранение, потребление или пренос на електроенергия и природен газ, и информацията, свързана с капацитета и използването на съоръжения за втечнен природен газ (ВПГ), се събират от Агенцията единствено за допълване на събраните записи за сделки, като например нареждания, търгуване, нестандартни договори или договори за пренос. Ето защо основните данни следва да не се включват в изчисляването на променливия компонент на таксата. Тъй като за Агенцията статутът на регистриран механизъм за докладване сам по себе си е важен фактор за разходите, регистрираните механизми за докладване, докладващи основни данни, следва въпреки това да заплатят компонента „фиксирана такса“.
            
            
               (18)С цел ефективното разкриване на пазарни злоупотреби Агенцията не само събира данни относно търгуване и други договори, но и значително количество данни относно нареждания за търгуване, направени на организирани пазари, като например енергийни борси. Ето защо нарежданията за търгуване следва също да бъдат обхванати от схемата за таксите, за да се осигури пропорционалност на разходите. По същите причини информацията за жизнения цикъл следва също да бъде включена в схемата за таксите.
            
            
               (19)Схемата за таксите следва да не дискриминира търговията на организирани пазари. Търговията на едро с енергийни продукти във връзка с доставката на електроенергия или природен газ на организирани пазари се характеризира с по-високо ниво на стандартизация от търговията с такива продукти извън организирани пазари. Освен това докладваните записи за сделки, произтичащи от организирани пазари, включват нареждания за търгуване. Развитието на пазара по отношение на търговията с договори за доставка на електроенергия или природен газ като алгоритмична и високочестотна търговия придобива все по-голяма значимост, което води до увеличаване на броя нареждания за търгуване, които се докладват от организирани пазари, на стандартен договор за доставка в сравнение с договорите за доставка, сключени извън организирани пазари. Ето защо при изчисляването на променливия компонент на таксата записите за сделки с енергийни продукти на едро във връзка с доставката на електроенергия или природен газ, произтичащи от организирани пазари, следва да се претеглят по различен начин от тези, произтичащи извън организирани пазари. 
            
            
               (20)Енергийните продукти на едро във връзка с преноса на електроенергия или природен газ се характеризират със сходно ниво на стандартизация на договорите, без значение дали се търгуват извън, или на организирани пазари, като между търговията на организирани пазари и търговията извън организирани пазари съществува ограничена конкуренция. В случай на такива продукти в схемата за таксите следва да не се прави разлика между записи за сделки, произтичащи от организирани пазари, и такива, произтичащи извън организирани пазари. 
            
            
               (21)Тъй като таксите се определят изцяло с настоящото решение, което е основанието за установяването на вземанията от страна на Агенцията, в съответствие с член 71 от финансовия регламент на Агенцията фактурите следва да представляват дебитни известия.
            
            
               (22)Съгласно член 71 от финансовия регламент на Агенцията дадена агенция предоставя услуги единствено след като съответната такса е платена изцяло. Тъй като таксите се изчисляват въз основа на количеството на записите за сделки, докладвани през предходната година, вземанията могат да бъдат установени и фактурите могат да бъдат изпратени единствено в началото на всяка година. Въпреки това регистрираните механизми за докладване следва да могат постоянно да докладват данни на Агенцията, тоест и преди да са платили фактурата за съответната година. Ако обаче регистрираният механизъм за докладване просрочи плащането на фактурата, Агенцията следва да има възможността да прекрати докладването на данни от страна на образуванието, въпреки че е регистрирано съгласно член 11 от Регламент за изпълнение (ЕС) № 1348/2014.
            
            
               (23)2021 г. следва да е първата година, през която регистрираните механизми за докладване трябва да плащат такси за покриване на допустимите разходи, определени в програмния документ, който съгласно член 20 от Регламент (ЕС) 2019/942 трябва да бъде приет от Управителния съвет на Агенцията до 31 декември 2020 г.
            
            
               (24)В началото на схемата за таксите регистрираните механизми за докладване следва да имат възможността да преценят дали желаят да запазят регистрацията си при Агенцията. Ето защо дори след получаване на фактурата за годишната такса те следва да могат да избегнат заплащането на таксата, като уведомят Агенцията, че желаят да престанат да действат като регистриран механизъм за докладване. В такъв случай те следва да имат време да приложат алтернативни решения за изпълнение на задълженията си съгласно Регламент (ЕС) № 1227/2011, например като използват услугите на друг регистриран механизъм за докладване. През годините, следващи първата, регистрираните механизми за докладване следва да могат да решат преди края на всяка година дали желаят да запазят този си статут, или не, като няма да имат право на възстановяване на заплатените такси или на освобождаване от дължимите такси.
            
            
               (25)Съгласно член 32, параграф 2 от Регламент (ЕС) 2019/942 се изисква Комисията редовно да преразглежда размера на таксите. Това следва да се прави заедно с оценките на постигнатите от Агенцията резултати съгласно член 45 от Регламент (ЕС) 2019/942. Това изискване не пречи на Комисията да преразглежда схемата за таксите независимо от тези оценки.
            
            
               (26)Настоящото решение следва да влезе в сила на третия ден след публикуването си, тъй като програмният документ на Агенцията за периода 2021—2023 г., посочен в член 3, параграфи 1 и 2, трябва да бъде приет през декември 2020 г. Тъй като 2021 г. следва да е първата година, през която регистрираните механизми за докладване трябва да плащат такси, настоящото решение на Комисията, с изключение на член 3, параграфи 1 и 2, следва да се прилага не от влизането си в сила, а от 1 януари 2021 г.,
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Предмет 
            
            
               С настоящото решение се определят таксите и начинът, по който те се заплащат на Агенцията на Европейския съюз за сътрудничество между регулаторите на енергия, наричана по-долу „Агенцията“, за събиране, разглеждане, обработване и анализиране на информацията, която съгласно член 8 от Регламент (ЕС) № 1227/2011 се докладва от участниците на пазара или от образуванията, докладващи от тяхно име.
            
            
               Член 2
            
         
         
            
               Определения
            
            
               За целите на настоящия регламент се прилагат определенията за „основни данни“ и „организиран пазар“, посочени в член 2, точки 1 и 4 от Регламент за изпълнение (ЕС) № 1348/2014.
            
            
               Освен това се прилагат и следните определения:
            
            
               (1) „регистриран механизъм за докладване“ означава образувание, регистрирано от Агенцията в съответствие с член 11 от Регламент за изпълнение (ЕС) № 1348/2014 за целите на докладването на записи за сделки или основни данни;
            
            
               (2)„запис за сделка“ означава отделен набор от данни, съдържащ данни за търгуване, нареждане за търгуване или договор, или съдържащ информация за жизнения цикъл, като например изменения, предсрочно прекратяване или корекции на търгувания, нареждания за търгуване или договори, който се докладва на Агенцията в съответствие с член 3 от Регламент за изпълнение (ЕС) № 1348/2014;
            
            
               (3)„участник на пазара“ означава образувание, регистрирано при националния регулаторен орган в държавата членка в съответствие с член 9 от Регламент (ЕС) № 1227/2011.
            
            
               Член 3
            
            
               Разходи, които се покриват чрез такси
            
            
               1.В програмния документ, включително бюджета, който съгласно член 20 от Регламент (ЕС) 2019/942 се приема от Управителния съвет на Агенцията до 31 декември всяка година, наричан по-долу „програмният документ“, се определят разходите, които са допустими за финансиране чрез такси през следващата година, и се представя прогноза за допустимите разходи, планирани за финансиране чрез такси за още две години след това. Допустими разходи са разходите, включително режийните разходи, направени от Агенцията при събирането, разглеждането, обработването и анализирането на информацията, докладвана от регистрираните механизми за докладване. 
            
            
               2.В програмния документ се определя сумата, която да бъде покрита чрез такси през следващата година. Тази сума:
            
            
               а)не надвишава допустимите разходи съгласно параграф 1;
            
            
               б)е по-ниска от вноската на Съюза за Агенцията съгласно бюджета на Съюза за съответната година.
            
            
               3.Агенцията представя подробна информация за размера на събраните такси и разходите, покрити чрез тези такси през предходната година, в консолидирания годишен отчет за дейността съгласно член 48 от своя финансов регламент. Агенцията оповестява публично съответните раздели на този доклад.
            
            
               Член 4
            
            
               Задължение за плащане на такси
            
            
               1.Всеки регистриран механизъм за докладване заплаща годишна такса, изчислена съгласно член 5. Всички такси се плащат в евро.
            
            
               2.Най-късно до 31 януари всяка година Агенцията изпраща на всеки регистриран механизъм за докладване фактура за годишната такса, която трябва да бъде платена в срок от четири седмици. Във фактурата се представя подробна информация относно това как е изчислена тази такса. Агенцията и регистрираният механизъм за докладване може взаимно да се споразумеят фактурите, надвишаващи 250 000 EUR, да бъдат плащани на траншове. Крайният срок за плащане на последния транш е не по-късно от 30 септември.
            
            
               3.В случай че образувание подаде заявление да стане регистриран механизъм за докладване, Агенцията му изпраща фактура в размер на 50 % от компонента „фиксирана такса за записване“ съгласно член 5, параграф 1, буква а) и одобрява заявлението едва след заплащане на фактурата. Ако Агенцията отхвърли заявлението поради това, че образуванието не отговаря на изискванията съгласно член 11 от Регламент за изпълнение (ЕС) № 1348/2014, образуванието няма право на възстановяване на платената такса. След регистрирането на образувание като регистриран механизъм за докладване Агенцията му изпраща фактура за оставащата такса, състояща се от 50 % от компонента „фиксирана такса за записване“ съгласно член 5, параграф 1, буква а) и — освен ако регистрираният механизъм за докладване декларира, че ще докладва единствено основни данни — от компонента „основана на записите за сделки такса“ съгласно член 6, параграф 4.
            
            
               4.Регистрираните механизми за докладване, които престанат да са регистрирани към Агенцията, нямат право на възстановяване на заплатените такси или на освобождаване от дължимите такси. Те заплащат цялата такса за съответната година, освен ако най-късно до 31 декември на предходната година са уведомили Агенцията, че вече не желаят да бъдат регистрирани при нея.
            
            
               Член 5
            
         
         
            
               Изчисляване на индивидуалните годишни такси
            
            
               1.Годишната такса, която регистрираният механизъм за докладване трябва да плати, представлява сбор от следните компоненти:
            
            
               а)компонент „фиксирана такса за записване“ от 9 000 EUR;
            
            
               б)компонент „основана на записите за сделки такса“, изчислен съгласно член 6, освен ако регистрираният механизъм за докладване докладва единствено основни данни;
            
            
               в)когато е приложимо — размер на положителната или отрицателната корекция за балансиране на разликите между компонента „основана на записите за сделки такса“, платен през предходната година, и компонента „основана на записите за сделки такса“, който би бил платен според действителното докладване през дадената година.
            
            
               Размерът на корекцията, посочен в първа алинея, буква в), се изчислява, като компонентът „основана на записите за сделки такса“, изчислен през предходната година, се извади от компонента „основана на записите за сделки такса“, изчислен през текущата година.
            
            
               В случай на регистриран механизъм за докладване, който е бил новорегистриран през предходната година, размерът на корекцията съгласно първа алинея, буква в) се изчислява, като сумата съгласно член 6, параграф 4 се извади от компонента „основана на записите за сделки такса“, изчислен през текущата година съгласно член 6, параграф 5, след като последният се раздели на 365 и се умножи по броя на календарните дни в периода между датата на регистрация и края на предходната година.
            
            
               Размерът на отрицателната корекция, посочен в първа алинея, буква в), не може да е по-голям от компонента „основана на записите за сделки такса“, изчислен за текущата година.
            
            
               2.Ако сборът от индивидуалните такси, изчислен за всеки регистриран механизъм за докладване съгласно параграф 1, надвишава сумата, която съгласно член 3, параграф 2 трябва да бъде покрита чрез такси, индивидуалната такса, която всеки регистриран механизъм за докладване трябва да плати, се намалява, като се умножи по коефициента на намаление, изчислен, както следва:
            
            
            
               Член 6
            
            
               Изчисляване на компонента „основана на записите за сделки такса“
            
            
               1.Компонентът „основана на записите за сделки такса“ се изчислява въз основа на записите за сделки, докладвани през предходната година от всеки регистриран механизъм за докладване, както следва:
            
            
               а)Агенцията определя клъстерите от данни на съответния регистриран механизъм за докладване. Един клъстер от данни се състои от едно от следните:
            
            
               i)всички записи за сделки, чрез които се докладва за енергийни продукти на едро съгласно член 3, параграф 1, буква а) от Регламент за изпълнение (ЕС) № 1348/2014, произтичащи от конкретен участник на пазара, като се използва конкретен организиран пазар;
            
            
               ii)всички записи за сделки, чрез които се докладва за енергийни продукти на едро съгласно член 3, параграф 1, буква а) от Регламент за изпълнение (ЕС) № 1348/2014, произтичащи от конкретен участник на пазара, без да се използва организиран пазар;
            
            
               iii)всички записи за сделки, чрез които се докладва за енергийни продукти на едро съгласно член 3, параграф 1, буква б) от Регламент за изпълнение (ЕС) № 1348/2014, произтичащи от конкретен участник на пазара;
            
            
               б)за всеки от клъстерите от данни, посочени в буква а), Агенцията определя подкомпонента на таксата съгласно параграф 2 или параграф 3;
            
            
               в)компонентът „основана на записите за сделки такса“ представлява сбор от подкомпонентите, определени съгласно буква б).
            
            
               2.Подкомпонентите на таксата на клъстер от данни за записи за сделки съгласно параграф 1, буква а), подточки i) и iii) са, както следва:
            
         
         
            
                     
                        Записи за сделки на клъстер от данни
                     
                     
                  
                  
                     
                        Подкомпонент на таксата в евро
                     
                  
               
                     
                        1—1 000
                     
                  
                  
                     
                        250
                     
                  
               
                     
                        1 001—10 000
                     
                  
                  
                     
                        500
                     
                  
               
                     
                        10 001—100 000
                     
                  
                  
                     
                        1 000
                     
                  
               
                     
                        100 001—1 милион
                     
                  
                  
                     
                        2 000
                     
                  
               
                     
                        От над 1 милион до 10 милиона
                     
                  
                  
                     
                        4 000
                     
                  
               
                     
                        От над 10 милиона до 100 милиона
                     
                  
                  
                     
                        8 000
                     
                  
               
                     
                        Над 100 милиона
                     
                  
                  
                     
                        16 000
                     
                  
               
               3.Подкомпонентите на таксата на клъстер от данни за записи за сделки съгласно параграф 1, буква а), подточка ii) са, както следва:
            
            
                     
                        Записи за сделки на клъстер от данни
                     
                     
                  
                  
                     
                        Подкомпонент на таксата в евро
                     
                  
               
                     
                        1—100
                     
                  
                  
                     
                        250
                     
                  
               
                     
                        101—1 000
                     
                  
                  
                     
                        500
                     
                  
               
                     
                        1 001—10 000
                     
                  
                  
                     
                        1 000
                     
                  
               
                     
                        10 001—100 000
                     
                  
                  
                     
                        2 000
                     
                  
               
                     
                        100 001—1 милион
                     
                  
                  
                     
                        4 000
                     
                  
               
                     
                        От над 1 милион до 10 милиона
                     
                  
                  
                     
                        8 000
                     
                  
               
                     
                        Над 10 милиона
                     
                  
                  
                     
                        16 000
                     
                  
               
               4.В случай на новорегистриран механизъм за докладване компонентът „основана на записите за сделки такса“ в годината на регистрация е 65 EUR за всеки календарен ден от деня на регистрация до края на годината. Регистрираният механизъм за докладване и Агенцията може взаимно да се договорят за различна сума, която да отразява по-добре очакваното докладване от регистрирания механизъм за докладване. 
            
            
               5.В случай на регистриран механизъм за докладване, който е бил новорегистриран през предходната година, броят на записите за сделки за всеки клъстер от данни се коригира преди определяне на съответните подкомпоненти на таксата, както следва:
            
            
            
               Член 7
            
            
               Осигуряване на спазването
            
            
               1.Фактурите, изпратени от Агенцията съгласно член 4, параграфи 2 или 3, представляват дебитни известия съгласно член 71 от финансовия регламент на Агенцията.
            
            
               2.Агенцията предприема всички необходими правни стъпки, за да осигури цялостно плащане на издадените фактури, като прилага съответните правила на своя финансов регламент, включително тези относно лихвите за забава и относно възстановяването.
            
            
               3.В случай че регистриран механизъм за докладване е просрочил плащането на таксата с най-малко един месец, Агенцията може да реши да го лиши от възможността за докладване на данни, докато таксата бъде платена изцяло.
            
            
               Член 8
            
            
               Преходни разпоредби за 2021 г.
            
            
               За таксите, платени през 2021 г., се прилагат следните специфични правила:
            
            
               а)най-ранният краен срок, който Агенцията може да определи за плащане на фактурите съгласно член 4, параграф 2, е 31 март 2021 г.;
            
            
               б)регистрираните механизми за докладване, които уведомят Агенцията най-късно до 31 март 2021 г., че вече не желаят да са регистрирани при нея, не са длъжни да плащат таксата. Те могат да продължат да докладват данни до 30 юни 2021 г.;
            
            
               в)регистрираните механизми за докладване, които не платят таксата, може да бъдат лишени от възможността за докладване на данни на Агенцията в съответствие с член 7, параграф 3 най-рано от 1 юли 2021 г.;
            
            
               г)член 5, параграф 1, буква в) не се прилага за таксите, начислени през 2021 г.
            
            
               Член 9
            
            
               Оценка
            
         
         
            
               Комисията извършва оценка на изпълнението на настоящото решение до 5 юли 2024 г. и след това на всеки пет години, заедно с оценката, която трябва да се извърши съгласно член 45 от Регламент (ЕС) 2019/942.
            
            
               Член 10
            
            
               Влизане в сила и прилагане
            
            
               Настоящото решение влиза в сила на третия ден след деня на публикуването му в Официален вестник на Европейския съюз.
            
            
               Настоящото решение се прилага от 1 януари 2021 г.
            
            
               Член 3, параграфи 1 и 2 обаче се прилагат от влизането му в сила.
            
            
               Съставено в Брюксел на 17.12.2020 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        OВ L 158, 14.6.2019 г., стр. 22. 
               
               
                  
                     (2)
                  
                        Регламент (ЕС) № 1227/2011 на Европейския парламент и на Съвета от 25 октомври 2011 г. относно интегритета и прозрачността на пазара за търговия на едро с енергия (ОВ L 326, 8.12.2011 г., стр. 1).
               
               
                  
                     (3)
                  
                        Делегиран регламент (ЕС) 2019/715 на Комисията от 18 декември 2018 г. относно рамковия финансов регламент за органите, създадени по силата на ДФЕС и Договора за Евратом и посочени в член 70 от Регламент (ЕС, Евратом) 2018/1046 на Европейския парламент и на Съвета (ОВ L 122, 10.5.2019 г., стр. 1).
               
               
                  
                     (4)
                  
                        Решение № 8/2019 на Управителния съвет на Агенцията за сътрудничество между регулаторите на енергия от 21 юни 2019 г. относно финансовия регламент на Агенцията за сътрудничество между регулаторите на енергия.
               
               
                  
                     (5)
                  
                        Регламент за изпълнение (ЕС) № 1348/2014 на Комисията от 17 декември 2014 г. за прилагане на член 8, параграфи 2 и 6 от Регламент (ЕС) № 1227/2011 на Европейския парламент и на Съвета относно интегритета и прозрачността на пазара за търговия на едро с енергия по отношение на докладването на данни (ОВ L 363, 18.12.2014 г., стр. 121).
               
               
                  
                     (6)
                  
                        Директива (ЕС) 2019/944 на Европейския парламент и на Съвета от 5 юни 2019 г. относно общите правила за вътрешния пазар на електроенергия и за изменение на Директива 2012/27/ЕС (ОВ L 158, 14.6.2019 г., стр. 125).
               
               
                  
                     (7)
                  
                        Директива 2009/73/ЕО на Европейския парламент и на Съвета от 13 юли 2009 г. относно общите правила за вътрешния пазар на природен газ и за отмяна на Директива 2003/55/ЕО (OB L 211, 14.8.2009 г., стр. 94—136).